הדבר תלוי בשיטה שבה מבצעים את האבחון. ישנן שיטות מתקדמות, המאפשרות לקבל תשובות מהירות יחסית. וכך, ניתן לבחור את העוברים הבריאים, להחזיר את חלקם לרחם בעודם טריים ואת האחרים להקפיא לטובת הריון עתידי. ישנן גם שיטות אבחון גנטי טרום הריוני הדורשות זמן ארוך יותר עד לקבלת תוצאה, כך שיש להקפיא את כל העוברים שנבדקו עד לקבלת התוצאות, ורק אז להפשיר את הבריאים שנבחרו לצורך החזרה לרחם.